Ómar Úlfur skrifar 21. nóvember 2013 12:44 Þessi mynd birtu Foo Fighters á fésbókarsíðu sinni . Hljómsveitin Foo Fighters kitlaði aðdáendur sína með að birta mynd af blóðugum gítar á fésbókarsíðu sinni . Myndin var tekin á æfingu þar sem að Dave Grohl og félagar undirbúa sig fyrir endurkomu sína á svið . Undir myndinni stóð " Fyrsta æfing . alltof langt síðan síðast , verið reiðubúin Mexíkó . " Sveitin kemur fram á stórum tónleikum þar 13. desember næstkomandi . Foo Fighters munu byrja að taka upp nýja plötu snemma á næsta ári og mun fylgja eftir Wasting Light frá árinu 2011 . Dave Grohl hefur látið hafa það eftir sér að árið 2014 verði stórt fyrir hljómsveitina Foo Fighters . Hér fyrir neðan má sjá sveitina flytja lagið Rope af seinustu plötunni þeirra , Wasting Light Athugið .